stanford-oval/wikipedia huggingface dataset:
הפרוטוקולים של זקני ציון
השפעת הפרוטוקולים > הפרוטוקולים בארצות ערב

בתחילת המאה ה-20 הופיעו תרגומים ראשונים לערבית של הפרוטוקולים, הראשונים שבהם בארץ ישראל ומצרים על ידי ערבים-נוצרים.
החיבור תורגם לראשונה לערבית על ידי כומר מרוני, והודפס במצרים כבר בשלהי שנת 1925, אך זכה לתפוצה גוברת בשנות ה-30.
בהמשך הפרוטוקולים תורגמו ויצאו לאור במהדורות רבות נוספות בערבית, יותר מאשר בכל שפה אחרת, והפיצו את תיאורית הקונספירציה ברחבי העולם הערבי. בשנת 1958 נשיא מצרים גמאל עבד אל נאצר המליץ על הפרוטוקולים כראיה היסטורית אמינה לכוונותיהם של היהודים. הפרוטוקולים שימשו כדי לתדלק שנאה הן כנגד ישראל והן כנגד יהודי ארצות ערב שבתקופה זאת נתקלו באפליה ואלימות גוברת שהביאה לבריחתם מארצות אלו.
בימינו בארצות ערב, בייחוד במצרים, סוריה והרשות הפלסטינית, הפרוטוקולים מופצים בעידוד השלטונות ואף נלמדים בבתי הספר ובמערכת החינוך. ארגוני טרור דוגמת חמאס וחזבאללה אף משתמשים בהם להצדיק את מאבקם להשמדת היהודים בישראל.
סדרת טלוויזיה בשם "פרש בלי סוס", שעלילתה סבבה סביב הפרוטוקולים, שודרה בטלוויזיה המצרית ב-2002. בהתייחסו לאמינות הפרוטוקולים, אמר מפיק הסדרה והשחקן הראשי בה מוחמד סובחי: "בין אם ה'פרוטוקולים' אותנטיים או לא, הציונות קיימת ושולטת בעולם משחר ההיסטוריה. רוב נבואותיו של הספר התאמתו. זה טיפשי לפסול את האפשרות שהספר אמיתי, אפילו אם הסיכוי הוא אחד למיליון".
השופטת לשעבר הדסה בן-עתו, מחברת הספר "השקר מסרב למות, מאה שנות הפרוטוקולים של זקני ציון", טוענת כי לפרוטוקולים במדינות ערב ישנה השפעה מכרעת וגדולה ביחסם של הערבים לישראל. לתפיסתה, רובו של הציבור הערבי, אף האינטלקטואלים, מאמינים בעלילה זו, המכינה את הקרקע שוב להשמדת יהודים. מנגד היא טוענת שמדינת ישראל והיהודים בכללם מצויים במחדל בנושא הזה, וכמעט שלא פועלים כדי להפריך את העלילה. לדעתה, הם צריכים לפעול נגדה באופן נחוש יותר במאבק משפטי, פוליטי, ציבורי ופרסומי, בכל אמצעי אפשרי ברחבי העולם.
בתרבות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אמן הקומיקס היהודי-אמריקאי ויל אייזנר יצר בערוב ימיו תיאור קומיקס של ההיסטוריה של המסמך, בשם "המזימה".
אומברטו אקו כתב את הרומן "בית העלמין של פראג" (אנ') בעקבות התפתחות הפרוטוקולים.
ראו גם

תאוריית קשר
תאוריית ממשלת הכיבוש הציונית
תעודת זונדר
לקריאה נוספת

"הפרוטוקולים של זקני ציון" בתרגום מוער לעברית, עדי אמסטרדם, מהדורה שנייה, 2018.
נורמן כוהן (אנ'), הכשר לרצח עם: תולדות ה"פרוטוקולים של זקני-ציון"; תרגמה: מירי אליאב-פלדון, תל אביב: עם עובד (ספרית אופקים), 1972. (Warrant for Genocide)
הדסה בן-עתו, השקר מסרב למות, מאה שנות הפרוטוקולים של זקני ציון, כנרת זמורה-ביתן דביר, 1998; מהדורה מעודכנת 2006.
טום רייס, האוריינטליסט עמ' 228–233, כתר ספרים, 2007.
אומברטו אקו, בית העלמין של פראג, כנרת זמורה ביתן, תשע"ג.
הערות שוליים

↑  טים בוברי, תרגום: כרמית גיא, לפייס את היטלר: צ'מברליין, צ'רצ'יל והדרך אל המלחמה, עם עובד, 2023, עמ' 70, מסת"ב 978-965-13-2964-7
↑  Protocols of the meetings of the learned elders of Zion". translated" from the Russian text by Victor E. Marsden. London: Britons Publishing Society, 1925.
1 2 3  פרוטוקול מס' 3
↑  פרוטוקול מס' 9
↑  פרוטוקול מס' 13
↑  פרוטוקול מס' 10
↑  פרוטוקול מס' 4
↑  פרוטוקול מס' 6
↑  אוטו פרידריך, לפני המבול, ברלין 1933-1918, ירושלים: הוצאת כרמל, 2010 עמ' 96-97
1 2 3  הדסה בן-עתו, "השקר מסרב למות, מאה שנות הפרוטוקולים של זקני ציון", כנרת זמורה-ביתן דביר, 2006 [דרושה הבהרה]
1 2 3  נורמן כוהן, "הכשר לרצח עם: תולדות ה"פרוטוקולים של זקני-ציון"", תרגמה מירי אליאב-פלדון, תל אביב : עם עובד, 1972 [דרושה הבהרה]
↑  אליעזר תיבון, ""הפרוטוקולים של זקני ציון" - מסמך כזב אנטישמי בשירות אויבי ישראל בימינו". 1984, המכון לחקר עמנו; דברי ד"ר מרים רייטר-צדק, עמ' 10-11
↑  חגי ארליך, המזרח התיכון בין מלחמות העולם, האוניברסיטה הפתוחה, ספר ד, יחידה 10, עמ' 356.
↑  Bernard Lewis, The Jews of Islam, Princeton University Press, 1987, p. 186
↑  "תעשיית השנאה": ערוץ אלאקצא של חמאס ממשיך בהסתה אנטישמית בוטה, העושה שימוש "בפרוטוקולים של זקני ציון" והקוראת להכחדת היהודים מעל פני האדמה. - מרכז המידע למודיעין ולטרור על שם אלוף מאיר עמית, באתר מרכז המידע למודיעין ולטרור על שם אלוף מאיר עמית, ‏4 במרץ 2009,
רועי נחמיאס, הרשות מפיצה את הפרוטוקולים של זקני ציון, באתר ynet, 11 במאי 2005,
עלילה: "הפרוטוקולים של זקני ציון", באתר מבט לתקשורת הפלסטינית,
מרב יודילוביץ', סדרה המבוססת על הפרוטוקולים של זקני ציון תעלה במצרים, באתר ynet, 24 באוקטובר 2002,
רועי נחמיאס, סוריה מציגה: הפרוטוקולים של זקני ציון 2005, באתר ynet, 1 במרץ 2005, דו"ח על מצב האנטישמיות בשנת 2020 של משרד התפוצות
↑  ג'קי חוגי, שינאה ב-30 פרקים, באתר nrg‏, 31 באוקטובר 2002
↑  המזימה - הפרוטוקולים של זקני ציון - נובלה גרפית מאת ויל אייזנר, כנרת זמורה ביתן (2007).
אלי אשד, פנטזיה של קונספירצית על: ויל אייזנר והפרוטוקולים של זקני ציון (פורסם במקור בעיתון הארץ).
↑  בית העלמין של פראג, תרגם אריה אוריאל, כנרת זמורה ביתן, תשע"ג 2012.
| --- | --- |
בקרת זהויות :  NLI: 987007266862105171  BnF: cb122128956 (data)  GND: 4176015-3  LCCN: n50075009  NKC: unn2006375172  SUDOC: 030782643  VIAF: 301270043   WorldCat (עם VIAF): 301270043 
שער הספר הגרמני 'הפרוטוקולים של זקני ציון
"הפרוטוקולים של זקני ציון" עטיפת המהדורה הסורית
נירנברג (סרט, 2023)

| --- | --- |

 בימוי:  ניקולאי לבדב
 תסריט:  ניקולאי לבדב, אלכסנדר זוויאגינצב 
 שחקנים ראשיים:  סרגיי קמפו ליובוב אקסיונובה סרגיי בזרוקוב קרסטן ניורגורד יבגני מירונוב אלכסיי ברדוקוב איגור פטרנקו וולפגנג צ'רני אלכסיי סיניי
 מוזיקה:  אדוארד ארטמייב 
 מדינה:  רוסיה, גרמניה, צ'כיה, הממלכה המאוחדת 
 חברת הפקה:  Cinema Production
 הקרנת בכורה:  2 במרץ 2023
 שפת הסרט:  רוסית, אנגלית, גרמנית 
 סוגה:  סרט דרמה, סרט פעולה, סרט היסטורי, סרט הרפתקאות, ספרות בלשית 
 תקציב:  1,189,600 מיליון דולר אמריקאי
 דף הסרט ב־IMDb
 
נירנברג (ברוסית: Нюрнберг) הוא סרט קולנוע רוסי מאת הבמאי הרוסי ניקולאי לבדב אודות משפטי נירנברג. התסריט מבוסס על ספרו של אלכסנדר זוויאגינצב "נצחיים לנצח" (На веки вечные). בסרט מככבים סרגיי בזרוקוב, ליובוב אקסיונובה, יבגני מירונוב, איגור פטרנקו ואחרים.
צוות בינלאומי עבד על הסרט ונטלו בו חלק אנשי מקצוע מרוסיה, אוסטריה, גרמניה, בריטניה וצרפת. עוד בשנת 2018 נודע כי נסטסיה קינסקי ומיכלינה אולשנסקיה הודיעו על רצונן להשתתף בצילומים.
הסרט תוכנן לצאת להקרנות מסחריות ב-24 בנובמבר 2022. אך הפצתו נדחתה. הקרנת הבכורה נערכה במוסקבה ב-20 בפברואר 2023, והוא יצא לאקרנים במרץ 2023.
רקע

הסרט מבוסס על ספר שכתב אלכסנדר זוויאגינצב. עורך דין סובייטי-רוסי, משפטן ידוע ששימש כסגן התובע הכללי של רוסיה (2000–2016) ומזכיר איגוד הסופרים של הפדרציה הרוסית. הוא גם מחזאי, תסריטאי וקולנוען. במשך יותר מארבעים שנה הוא עבד בפרקליטות, בפרט, פיקח על סוגיות היחסים בין משרד התובע של הפדרציה הרוסית לבין הציבור והתקשורת. פרסם מאות מאמרים ועשרות סרטים, סרטים דוקומנטריים וספרים בדיוניים. ידוע במיוחד בכתביו אודות בית הדין הבינלאומי בנירנברג עליהם התבסס הסרט.
עלילה

שנת 1945. שישה חודשים לאחר כניעת גרמניה הנאצית, מתחיל משפטם של פושעי המלחמה הנאצים. בית הדין הצבאי הבינלאומי מתחיל לעבוד בנירנברג. המשפט, שלימים ייקרא משפט המאה, מושך אליו מספר עצום של אנשים מכל רחבי העולם: העיר מוצפת בעיתונאים, עורכי דין, מתורגמנים, עדים ומשתתפים ועובדים רבים במשפט.
בין המגיעים לנירנברג לעבוד במשפט הוא איגור וולגין. הוא צעיר, אבל עבר את המלחמה, יש לו פרסים, הוא דובר כמה שפות זרות ומיועד לשמש כמתורגמן של המשלחת הסובייטית בראשות הקולונל מיגאצ'ב. ברחובות נירנברג וולגין פוגש נערה רוסייה צעירה בשם לנה. יחסיהם המתהווים יעברו ניסויים רבים, אבל אהבה היא הדבר היחיד שתוכל להציל את העולם מדה-הומניזציה.
שחקנים ודמויות

סרגיי קמפו - וולגין
ליובוב אקסיונובה - לנה
סרגיי בזרוקוב - רומן רודנקו
קרסטן ניורגורד - הרמן גרינג
יבגני מירונוב - מיגאצ'ב
אלכסיי ברדוקוב - זייצב
איגור פטרנקו - בבלנקוב
וולפגנג צ'רני - הלמוט
אלכסיי סיניי - אסיר יהודי
הפקה

הפרויקט הוכרז בסוף 2018 על ידי משרד התרבות של רוסיה ומי שאז עמד בראשו, השר ולדימיר מדינסקי. הוא קבע שהנושא של משפטי נירנברג "הופרט על ידי ארצות הברית", ולכן יש צורך לעשות סרט רוסי בנושא זה לרגל יום השנה ה-75 לניצחון במלחמה. הסרט הופק על ידי אלמירה איינולובה. לדבריה, "הסרט יתבסס על עובדות ומסמכים היסטוריים לא ידועים עד לא מזמן שקיבלו היסטוריונים ועיתונאים ישירות ממשתתפי ועדי משפטי נירנברג", כשהמשימה העיקרית היא "להפוך ידע היסטורי אובייקטיבי לפופולרי".
בשנת 2019, נודע שהתסריט של הסרט שונה באופן רציני. בהפקה היו מעורבים שחקנים זרים ובשל הצורך לצלם מחוץ לרוסיה, הדבר הוביל לעלייה בעלויות ההפקה: על פי הדיווחים, ראש הממשלה דמיטרי מדבדב אישר הקצאת 200 מיליון רובל נוספים מקרן העתודה של המדינה. ניקיטה מיכאלקוב, אוליבר סטון הוכרזו כמועמדים לביים, אך בסופו של דבר ניקולאי לבדב נשכר לביים את הסרט.
הצילומים היו אמורים להתחיל באביב 2020 בצ'כיה. אך הם נדחו עקב מגפת הקורונה והחלו באפריל 2021 בפראג ונמשכו ביוני אותה שנה באולפני מוספילם.
במקור הקרנת הבכורה של הסרט תוכננה לשנת 2021, אך בסתיו 2021, עדיין נמשכה העבודה על הסרט. לצורך צילומי הסרט במוספילם, שוחזר אולם בית המשפט של היכל הצדק בנירנברג בגודל מלא (330 מ"ר). המתחם המעוטר "אולם 600" יועבר לפארק פטריוט במוסקבה לשימוש מוזיאון הצבא ליצירה היסטורית וחינוכית.
הערות שוליים

↑  "Сергей Безруков сыграет главную роль в фильме Николая Лебедева".
↑  "Названа роль Сергея Безрукова в остросюжетном фильме о Нюрнбергском процессе". portal-kultura.ru (ברוסית). נבדק ב-2021-12-19.
↑  Петров И. После «Собибора» — трибунал. В фильме о Нюрнбергском процессе будут играть звезды мирового кино // Российская газета — Федеральный выпуск. № 282 (7745). 13.12.2018
↑  קדימון הסרט (ברוסית)
↑  "Суд над нацистами: в Москве начались съемки художественного фильма «Нюрнберг»". Mir24 (ברוסית). נבדק ב-2021-12-19.
↑  "В МО считают, что фильм "Нюрнберг" напомнит о решающей роли СССР в победе над нацизмом". ТАСС. נבדק ב-2021-12-19.
↑  Мединский анонсировал выход фильма «Нюрнберг» к 75-летию Победы // Аргументы и факты, 12.12.2018
↑  Дивеева Ю. Фильм «Нюрнберг» будет основан на ранее неизвестных документах // קומסומולסקאיה פראבדה, 13.12.2018
↑  Зиганшина Н. «Востребованность тематики»: создатели «Собибора» снимут фильм о Нюрнбергском процессе // RT, 13.12.2018
↑  Мединский предложил снять фильм о Нюрнбергском процессе // Лента.ру, 12.12.2018
↑  В Минкультуры РФ объяснили выделение дополнительных 200 млн руб. на фильм «Нюрнберг» // Интерфакс, 01.08.2019
↑  Служин В. Константин Хабенский может стать режиссёром фильма о Нюрнбергском процессе // Константин Хабенский. Информационный сайт, 13.12.2018
↑  Петров И. После «Собибора» — трибунал. В фильме о Нюрнбергском процессе будут играть звезды мирового кино // רוסיסקאיה גאזטה — Федеральный выпуск. № 282 (7745). 13.12.2018
↑  Усков О. Режиссёр «Легенды № 17» Николай Лебедев снимет фильм «Нюрнберг» // רוסיסקאיה גאזטה — Кинократия, 15.05.2020
↑  Николай Лебедев снимет фильм «Нюрнберг»
↑  В Чехии стартовали съемки нового фильма Николая Лебедева «Нюрнберг»
↑  "На «Мосфильме» начались съемки первого игрового фильма про Нюрнбергский процесс". www.kinometro.ru (ברוסית). נבדק ב-2021-12-19.
↑  "Что известно про фильм Николая Лебедева «Нюрнберг»?". aif.ru (ברוסית). 2021-06-17. נבדק ב-2021-12-19.
↑  "На «Мосфильме» снимают триллер о Нюрнбергском процессе - 7Дней.ру". 7days.ru (ברוסית). נבדק ב-2021-12-19.
↑  7 самых ожидаемых военных фильмов 2021 года // Рамблер/Кино, 20.05.2020
↑  "В парке "Патриот" разместят копию зала, в котором проходил Нюрнбергский процесс". ТАСС. נבדק ב-2021-12-19.
עזרת ישראל מיד צר

| --- | --- |

 תלמוד ירושלמי:  מסכת סוטה,  פרק ח', הלכה י'
 משנה תורה:  ספר שופטים, הלכות מלכים ומלחמות, פרק ה', הלכה א'
 שולחן ערוך:  אורח חיים, סימן שכ"ט, סעיף ו'
עזרת ישראל מיד צר הוא אחד הגדרים של מלחמת מצווה. מלחמות מסוג זה הן חלק ניכר מהמלחמות בתנ"ך. לדעת כמה אחרונים נוהגים כל דיני מלחמת מצווה במלחמות מסוג זה גם בזמן הזה, שבו אין לישראל מלך וסנהדרין.
לדעת רבים מלחמות ישראל נחשבות ל"עזרת ישראל מיד צר".
ההסבר הפשוט למלחמה מסוג זה הוא עצם הצלת הנפשות, אך יש שנתנו הסברים אחרים לכך.
בתלמוד ירושלמי מובאת שיטת רבי יהודה: "מלחמת חובה כגון דאתיין אינון עלינן".
מלחמות להצלת ישראל בתנ"ך

רבות מהמלחמות בין ישראל לעמים המתוארות בתנ"ך היו מלחמות של הצלה מרדיפה או משעבוד, והן עונות לקריטריון זה של מלחמת מצווה. חלק ממלחמות אלה הן:
מלחמת אהוד בן גרא במואב - לפי המסופר בספר שופטים, חלק משבטי ישראל השתעבדו לעגלון מלך מואב במשך שמונה עשרה שנה. השופט אהוד בן גרא נקט בפעולה נועזת בה הרג את המלך עגלון. ולאחר מכן פלש לשטח מואב יחד עם צבא גדול ונלחם במואב. בעקבות הניצחון והמורא הגדול שהטיל אהוד על המואבים, שרר שלום באזור זה במשך שמונים שנה.
מלחמת ברק בן אבינעם ביבין מלך כנען - ישראל השתעבדו ליבין מלך כנען. בראש צבאו של יבין עמד שר הצבא סיסרא, ובצבאו היו תשע-מאות רכב ברזל. דבורה הנביאה הזמינה את ברק בן אבינעם לצאת למלחמה כנגד סיסרא. צבאו של ברק נערך בהר תבור, והביס את יבין באזור נחל קישון. כאשר נטש סיסרא את מרכבתו ונמלט ברגליו, הרגה אותו בעורמה יעל אשת חבר הקיני. כתוצאה מניצחון זה שרר שלום במשך ארבעים שנה.
מלחמת גדעון בן יואש במדין - השופט גדעון בן יואש הוביל את בני ישראל במלחמת מדין כנגד מדין, עמלק ובני קדם, כאשר העמים האלה שיעבדו את ישראל שעבוד קשה.
מלחמת יפתח הגלעדי בבני עמון - עמון נלחמו בישראל. זקני ישראל קראו ליפתח הגלעדי לעזרה, ובקשו ממנו שיוביל אותם במלחמה. יפתח יצא למלחמה והביס את בני עמון תבוסה מוחצת, ”מַכָּה גְּדוֹלָה מְאֹד” (י"א, ל"ג).
בזמן הזה

לגבי מלחמות שנחשבות כמלחמת מצווה מטעמים אחרים, כתבו כמה ראשונים שנדרש לכך מלך וסנהדרין ושעם ישראל ישב על אדמתו. לעומת זאת, מלחמה להצלת ישראל, מופיעה בשולחן ערוך. וכתבו כמה אחרונים שמלחמה זו נחשבת למלחמת מצווה גם בזמן הזה.
לקריאה נוספת

הרב אייל רזינקוביץ, מלחמה לעזרת ישראל מיד צר ולא תעמוד על דם רעך, קונטרסי לימוד - מלוכה ושלטון, ישיבת ההסדר ירוחם, תשע"ח, עמ' 474–482, באתר ספריית אסיף
הרב אלי ברוך שולמן, מלחמת מצווה ועזרת ישראל מיד צר, באתר ישיבת רבנו יצחק אלחנן
הערות שוליים

↑  ראו משנה תורה לרמב"ם, ספר שופטים, הלכות מלכים ומלחמות, פרק ה', הלכה א'
↑  ראו למשל את דברי הרב רצון ערוסי כאן
↑  הרב שאול ישראלי ראה בכך מצווה מצד נקמה או מצד מצוות קידוש השם
↑  תלמוד ירושלמי, מסכת סוטה,  פרק ח', הלכה י'
↑  ספר שופטים, פרק ג'
↑  ספר שופטים, פרק ד' - פרק ה'
↑  המלחמה מתוארת בפרקים ו' וז' של ספר שופטים
↑  ראו למשל בספר החינוך מצווה תקכ"ה, לא תערץ מפניהם, שכתב: "ונוהגת מצווה זו בזכרים, כי להם להלחם בזמן שישראל על אדמתן"
↑  ראו בשולחן ערוך, אורח חיים, סימן שכ"ט, סעיף ו': "גויים שצרו על עיירות ישראל, אם באו על עסקי ממון אין מחללין עליהם את השבת, באו על עסקי נפשות ואפילו סתם יוצאים עליהם בכלי זיין ומחללין עליהם את השבת, ובעיר הסמוכה לספר אפילו לא באו אלא על עסקי תבן וקש מחללין עליהם את השבת" ומוסיף הרמ"א בהגהה: ואפילו לא באו עדיין אלא רוצים לבוא".
↑  ראו אנציקלופדיה תלמודית, ערך "מלחמה", הערה 107 בשם לבושי מרדכי וחזון איש
ישות דמוית מדינה

מפת האימפריה הבריטית בעת מלכותה של המלכה ויקטוריה בסוף המאה התשע עשרה. המונח "Dominions" מתייחס לכל הטריטוריות השייכות לכתר הבריטי.
היקף מרבי של שטחה של המדינה האסלאמית (מתוארת לעיתים קרובות כדמוית מדינה) בעיראק ובסוריה, ב-21 במאי 2015.
ישות דמוית מדינה (באנגלית: Quasi State, או Proto State) היא ישות פוליטית שאינה מייצגת מדינה ריבונית ממוסדת או לחלופין טריטוריה שאינה אוטונומית לחלוטין.
ההגדרה המדויקת של ישות דמוית מדינה בספרות מדע המדינה משתנה בהתאם להקשר שבו היא משמשת. מונח זה שימש כמה חוקרים מודרניים כדי לתאר את הטריטוריות הבריטיות שמעבר לים בהן פעל מעין שלטון עצמי, אך חלקים מכריעים בהחלטות המדיניות נותרו בידי האימפריה הבריטית. באופן דומה, רפובליקות ברית המועצות, שייצגו יחידות אדמיניסטרטיביות עם הבחנות לאומיות משלהן, תוארו גם הן כדמויות מדינות.
החל מן המאה ה-20, המונח "ישות דמוית מדינה" הועלה לרוב בהתייחסות לקבוצות בדלניות מיליטנטיות הטוענות, ומפעילות צורה כלשהי של שליטה טריטוריאלית על אזור מסוים, אך חסרות לכידות ממסדית. ישויות דמויות מדינה אלה כוללות את הרפובליקה סרפסקה (אנ') והקהילה הקרואטית של הרצג-בוסניה במהלך מלחמת בוסניה ואת אזוואד במהלך מרד הטוארג ב-2012. המדינה האסלאמית נחשבת גם היא דוגמה לישות דמוית מדינה מודרנית.
בסיס תאורטי

ההגדרה של ישות דמוית מדינה אינה מדויקת, והיא טושטשה על ידי השימוש הדו-משמעי במונחים "מדינה", "ארץ" ו"אומה" כדי לתאר טריטוריה נתונה. עם זאת, המונח ישות דמוית מדינה מועדף על "ישות דמוית אומה" בהקשר אקדמי, מכיוון שרשויות מסוימות משתמשות במונח "לאום" כדי לציין קבוצה חברתית, אתנית או תרבותית המסוגלת להקים מדינה משלה.
ישות דמוית מדינה אינה עומדת בארבעת הקריטריונים החיוניים למדינה כפי שפורטו בעניין מדינה ריבונית באמנת מונטווידאו משנת 1933: אוכלוסייה קבועה, טריטוריה מוגדרת, ממשלה עם מוסדותיה ובעלת מעמד המאפשר לה לקשור יחסים עם מדינות אחרות. ישות דמוית מדינה אינה בהכרח שם נרדף למדינה בעלת הכרה מוגבלת, שלמעט היבט ההכרה, יש לה את כל הסממנים של מדינה ריבונית מתפקדת במלואה, כמו רודזיה או הרפובליקה של סין, הידועה גם בשם טאיוואן. עם זאת, ישויות דמויות מדינה אינן מוכרות לעיתים קרובות מאחר שמדינה המכירה בישות דמוית מדינה עושה זאת תוך הפרת ההכרה בריבונות של מדינה אחרת. אם מורחבת הכרה דיפלומטית בישות דמוית מדינה ומתבצעים חילופי שגרירים, היא מוגדרת כמדינה ריבונית בפני עצמה ולא ניתן עוד לסווגה כישות דמוית מדינה.
לאורך ההיסטוריה המודרנית, אזורים אוטונומיים חלקית של מדינות מוכרות גדולות יותר, במיוחד אלה המבוססים על תקדים היסטורי או ייחוד אתני ותרבותי המבדיל אותם מאלה השולטים במדינה כולה, נחשבו לישויות דמויות מדינה. שלטון מקומי מייצר מבנה מוסדי תת-לאומי שניתן להגדירו כישות דמוית מדינה. כאשר תנועת מרד או התקוממות תופסת שליטה ומתחילים לבסס מראית עין של ממשל יעיל באזורים בתוך טריטוריה לאומית, יש בכך תהליך המוביל לישות דמוית מדינה. בעת מלחמה, ישויות דמויות מדינה אלה, המכונות לפעמים "מדינות מורדות", עשויות בסופו של דבר לשנות לחלוטין את מבנה המדינה, או לקבוע מרחבים מדיניים אוטונומיים משלהן. אמנם לא מדובר בתופעה חדשה, אך היווצרותם המודרנית של ישויות דמויות מדינות בשטח המוחזק על ידי ישות מיליטנטית לא-מדינתית זכתה לפופולריות על ידי מאו דזה-דונג במהלך מלחמת האזרחים הסינית, ותנועות השחרור הלאומיות ברחבי העולם שאימצו את הפילוסופיות הצבאיות שלו. עלייתה של ישות דמוית מדינה מתקוממת הייתה לפעמים גם תוצאה עקיפה של תנועה שאימצה את תאוריית הפוקו של צ'ה גווארה על מלחמת גרילה.
קיים סיכוי גבוה יותר שישויות דמויות מדינה פורשות ייווצרו במדינות קיימות, שלהן אין גבולות בטוחים, ציבור מוגדר היטב של אזרחים, או מעצמה ריבונית אחת עם מונופול על שימוש לגיטימי בכוח צבאי. הן עלולות להיווצר כתוצאה מהפיכות, מרידות, קמפיינים פוליטיים בדלנים, התערבות זרה, אלימות עדתית, מלחמת אזרחים ואפילו פירוק או חלוקה לא אלימים של המדינה.
ישויות דמויות מדינות יכולות לשחק תפקיד אזורי חשוב, שכן קיומן משפיע על האפשרויות העומדות לרשותן של מדינות, בין אם כבעלות ברית פוטנציאליות או כמכשול ליישום המדיניות הפוליטית או הכלכלית שלהם.
ראו גם

מדינה כושלת
רשימת מדינות לפי שם
מדינת שארית
מדינה ריבונית
מדינה לכאורה
הערות שוליים > לקריאה נוספת

Bianco, Lucien (2015). Peasants without the Party: Grassroots Movements in Twentieth Century China. Abingdon-on-Thames, New York City: Routledge. ISBN 978-1563248405.
Dwyer, Johnny (2015). American Warlord. A true story. New York City: Vintage Books.
Essen, Michael Fredholm von (2018). Muscovy's Soldiers. The Emergence of the Russian Army 1462–1689 (באנגלית). Warwick: Helion & Company. ISBN 978-1912390106.
Lidow, Nicholai Hart (2016). Violent Order: Understanding Rebel Governance through Liberia's Civil War. Cambridge: Cambridge University Press.
Lia, Brynjar (באוגוסט 2015). "Understanding Jihadi Proto-States" (PDF). Perspectives on Terrorism. 9 (4): 31–41. ISSN 2334-3745. {{cite journal}}:  (עזרה)
מורדי טוארג בישות דמוית מדינה, אזוואד, קצרת-הימים.
שטח שנשלט על ידי המועצה האנטי-פשיסטית של יוגוסלביה, שהקימה ישות דמוית מדינה משלה ב-1942
הטריטוריה של קרואטיה נשלטת על ידי הרפובליקה של קראינה הסרבית 1991–1995.
מילאן פישט

| --- | --- |

 לידה:  17 ביולי 1888 בודפשט, האימפריה האוסטרו-הונגרית 
 פטירה:  26 ביולי 1967 (בגיל 79) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 מקום לימודים:  אוניברסיטת אטווש לוראנד 
 שפות היצירה:  הונגרית 
 זרם ספרותי:  אקספרסיוניזם 
 יצירות בולטות:  The Story of My Wife 
 פרסים והוקרה:  פרס קושוט (1948)  פרס באומגרטן (1935)  פרס באומגרטן (1932)  פרס באומגרטן (1946) 
 
מִילַאן פישְט (במקור פִירְסט, בהונגרית: Füst Milán; בודפשט, 17 ביולי 1888 – בודפשט, 26 ביולי 1967) היה סופר הונגרי-יהודי, משורר, מחזאי, יוצר החריזה החופשית ההונגרית. זוכה פרס קושוט (1948). בשנת 2000 נבחר כחבר שלאחר מותו של האקדמיה לספרות דיגיטלית.
ביוגרפיה

מילאן פישט בשם מילאן קונסטנטין פירסט במשפחה בורגנית יהודית ענייה בבודפשט. אביו היה אדם מוזר, בוהמי ופואטי, שהעניק לבנו שם של מלך דרום סלאבי.[דרושה הבהרה] לאחר מותו המוקדם, המשפחה חיה בעוני רב, עד שמילאן הצליח להשיג לאמו רישיון לקיוסק רחוב לממכר סיגריות ומוצרים נלווים. מילאן הצעיר רכש תואר ראשון במשפטים אפילו בנסיבות אלה והפך למורה בכיר בבית הספר גבוה למסחר לבנות. תלמידותיו זוכרות אותו כאחד שנתן את כל נשמתו לפדגוגיה, ששיעוריו היו נפלאים, מעוררי מחשבה, מורה מעניין. בו בזמן, בשיטת חשיבתו והאפיון שלו, היה תמיד משהו שנותר מעובדות המציאות, מההיגיון המשפטי ומהפרשנות הלוגית, בשים לב להתנהגות האנושית.
מילאן פישט הוא אחד הסופרים הגדולים של הספרות ההונגרית של המאה ה-19, וכנראה המשפיע ביותר על דורות שלאחריו אחרי הסופר הגדול אנדרה אדי. הוא רכש רמה גבוהה של אוריינות מדעית, שבה התרבות היוונית העתיקה והתנ"ך תפסו מקום משמעותי. שני עולמות תרבותיים אלה השפיעו רבות על שירתו לאורך כל הדרך. דז'ה קוסטולני ופרידייש קרינתי היו חברים טובים מן נעוריו. יחד איתם התוודע את המגמות המודרניות של הספרות העולמית המודרנית.
משנת 1947 החל להרצות באוניברסיטה הפתוחה. ב-1948 הפך לפרופסור באוניברסיטה והחל בהרצאות על אסתטיקה. עבודתו האסתטית הגדולה פורסמה (מבוססת על הרצאותיו באוניברסיטה ועל היומן שלו בשם "חזון ומזג באמנות"). בשנת 1948 הוענק לו פרס הגבוה ביותר בהונגריה, פרס קושוט. בשנות הדיקטטורה הקומוניסטית - אחרי 1949 – ספריו לא פורסמו במשך שנים רבות: עד 1955. מילאן פישט היה משורר שהוערך על ידי סופרים ומשוררים שראו בו את מוריהם.
יצירתו

העיצוב החדש לחלוטין של חריזתו והתבטאותו המיוחדת בשפה הלירית ההונגרית עשויים להישמע כקולות תפילה ומזמורים של ימי הביניים. שירתו החופשית, הכתבתו הפתטית, הביטויים שלו שאין דומים להם, הסתתרותו יוצאת הדופן בתוך שירתו ומשחקי התפקידים בכתיבתו ממלאים תפקיד ייחודי בספרות ההונגרית. הוא ענק מעט נשכח ולא מוזכר מספיק, בצורה לא צודקת, של הספרות ההונגרית המודרנית.
הרומן הגדול ביותר שלו, סיפורה של אשתי", אשר לאחר הופעתו בצרפת בשנת 1965 הוגש למועמדות לפרס נובל לספרות, עם הופעתו בשנת 1942 ספג ביקורת שלילית. לא המומחים המקצועיים של הספרות באותה תקופה, ואף לא ידידיו הקרובים הבינו והעריכו את משמעותה ויופייה העצומים של היצירה.
יצירתו > מחזותיו

הבלתי מאושרים - Boldogtalanok
המלך הנרי הרביעי - IV. Henrik király
קטולוס המשורר הרומי- Catullus
האחים והאישה - Atyafiak és a nő
החבר האילם - A néma barát
פרסים

(1932, 1935, 1946) פרסי באומגרטן
(1948) פרס קושוט
לקריאה נוספת

הספרייה האלקטרונית ההונגרית (בהונגרית)
שירים נבחרים (בהונגרית)
פרופיל הסופר בדף הבית של האקדמיה הספרותית הדיגיטלית (בהונגרית)
סופרים יהודים שיצירותיהם נאסרו לפרסום ברומניה תחת משטר אנטונסקו

הסופרים היהודים ברומניה, בתקופת כהונתו של המרשל יון אנטונסקו כראש ממשלה בין השנים 1940–1944 במהלך מלחמת העולם השנייה והשואה, היו קורבן לדיכוי, רדיפה ואפליה ויצירותיהם נאסרו לפרסום, להפצה ולעיון. לפי חוקי הגזע למעשה נאסרו להפצה ברומניה יצירותיהם של כל הסופרים היהודים מרומניה ומכל העולם.
החוקים המפלים

כהמשך ישיר לחוקי הגבלת חופש העיסוק שפורסמו על ידי ממשלת אוקטביאן גוגה, פרסמה ממשלת אנטונסקו בחודש ספטמבר 1940 את ההחלטה מס' 42181 בעניין חובת התיאטראות ובתי האופרה לפטר שחקנים וזמרים יהודים. חוק מס' 3825 מנובמבר 1940 דרש מכל החברות לפטר עובדים יהודים, חוק מס' 3438 מאוקטובר 1940 דרש את הוצאתם של סטודנטים, מורים ומנהלים בכל הרמות ממערכת החינוך. היהודים נדרשו לשלם אגרה מיוחדת כדי לקבל פטור מחובת הגיוס וחויבו לשרת בגדודי עבודת כפייה.
איסור היצירות

בחודש אוקטובר 1940 סולקו כל הסופרים היהודים מאגודת הסופרים הרומנים, ונאסר על הספריות למסור לעיון ספרים שנכתבו על ידי סופרים אלה. בחודש אוקטובר 1942, נשלחה לרשויות המחוזיות רשימת הסופרים היהודים שיצירותיהם אסורות למכירה, רשימה שהוכנה על ידי משרד התעמולה הלאומית. בהודעה נכתב: "ספריות בתי הספר והספריות הציבוריות מכל סוג שהו, כמו גם ספריות המוסדות הממשלתיים והמוסדות הפרטיים השונים יסלקו באופן סופי יצירות אלה. מוחרגים מהוראה זאת הארכיונים המחויבים בחוק לשמור על יצירות שפורסמו ברומניה והספריות הבאות: ספריית אגודת הסופרים, ספריית קרן אל. וארטיה אמן מקראיובה, ספריית י. כ. ביבסקו מטורנו סברין, הספרייה הקהילתית מטימישוארה, ספריית היכל התרבות בארד, ספריות הסמינרים לשפה ולספרות רומנית שליד האוניברסיטאות, ספריית אסטרה מבראשוב וספריית אורקה מגאלאץ. ספריות אלה, כמו גם הארכיונים, חייבים להוציא מהקטלוגים את הכרטיסים המתארים את עבודותיהם של סופרים אלה ולהקים קטלוג נפרד שהגישה אליו תתאפשר רק למטרות מדעיות באישור מיוחד של מנהלי אותן ספריות".
בנובמבר 1942 פורסמה במוסדות הציבוריים ברומניה רשימה שכותרתה "סופרים יהודים שעבודותיהם נאסרו למכירה ולאחסון בספריות בתי הספר ובספריות ציבוריות, במוסדות, באגודות ובחברות שעורכות ומוכרות פרסומים מסוג זה". מאחר שהרשימה לא הייתה שלמה, כל מי שהכיר שמות ושמות עט של סופרים שלא נמצאו ברשימה נדרש למסור אותם למנהל התעמולה. רשימה זאת כללה 39 (לפי מקור אחר 40) סופרים, תוך פירוט תאריך ומקום לידה, השם שניתן להם בלידה, שם ההורים, שמות עט ושמות הספרים שנכתבו על ידם.